МахIмудил творчествоялда аслияб бакI ккола лирикаялъ, дол соназдаго гьес тIадегIанаб къимат кьун кIодо гьаюлей йикIана магIарул чIужугIадан. БичIчIулеб жо, сверухъ кколел ругел лъугьа-бахъиназги поэтасе асар гьабичIого толароан. Дагъистаналъул мугIрузда гьес хъвана «Гьаб бурангун лъугьа, дунял лъухъазе» абураб кечI. Гьениб МахIмудица магIарулал ахIулел рукIана бечедазде данде жидерго талихIаб ва эркенаб гIумроялъе гIоло къеркьезе. ХъахIабросдерица кIодо гьавуна жидерго вас. Росулъ гьесие лъун буго памятник, хабада абуни зонода къвалги бан, чIарай магIарулалъул образалда скульптор А. Сариджаца гьабураб зани, жидерго колхозалда лъун буго гьесул цIар, зама-заманалда ХъахIабросулъ тIоритIула МахIмудил къоял.